****

**MEHNAT MUHOFAZASINING YANGI BOSQICHI:**

**ISH JOYIDA SUN’IY INTELLEKT VA RAQAMLASHTIRISHNING ROLI MAVZUSIDAGI XALQARO KONFERENSIYA
PRESS-RELIZ**

***VAQTI: 2025-yil 28-aprel. Soat 09:30-17:00***

***MANZILI: Hyatt Regency Tashkent Hotel (Ballroom Conference Hall)***

**28-aprel – “Butunjahon mehnatni muhofaza qilish kuni”** munosabati bilanKambag‘allikni qisqartirish va bandlik vazirligi, O‘zbekiston Kasaba uyushmalari Federatsiyasi, O‘zbekiston ish beruvchilari Konfederatsiyasi hamda Xalqaro mehnat tashkiloti (XMT) bilan hamkorlikda ayni sanadan boshlab **2-mayga qadar** **“Mehnatni muhofaza qilish haftaligi”** o‘tkazilmoqda.

Haftalik doirasida 28-aprel kuni **“Mehnat muhofazasining yangi bosqichi: ish joyida sun’iy intellekt va raqamlashtirishning roli”** mavzusida xalqaro konferensiya bo‘lib o‘tdi. Unda sohaga aloqador 30 dan ortiq xalqaro ekspertlar ishtirok etdi.

Tadbirda raqamli texnologiyalar va sun’iy intellektning mehnatni muhofaza qilish tizimidagi o‘rni, ishlab chiqarishdagi xavf-xatarlarni avtomatlashtirilgan tarzda aniqlash, monitoring qilish va oldini olishga xizmat qiluvchi ilg‘or texnologik yondashuvlar muhokama qilindi. Konferensiya raqamlashtirish asosida xodimlarning mehnat xavfsizligini ta’minlashda real va aniq yechimlar ishlab chiqishga yo‘naltirilgan bo‘lib, gibrid shaklda o‘tkazildi.

Ta’kidlanganidek, O‘zbekiston **1992-yilda** Xalqaro mehnat tashkilotiga a’zo bo‘lgan bo‘lsa, 2024-yil 7-iyunda Jenevadagi XMTning 112-sessiyasida tashkilotning **Boshqaruv kengashiga birinchi marta o‘rinbosar** a’zo sifatida saylandi. Shu kungacha O‘zbekiston XMTning **25 ta konvensiyasini** ratifikatsiya qilgan bo‘lib ularning **9 tasi oxirgi 8 yilga to‘g‘ri keladi.**

 *Butunjahon mehnatni muhofaza qilish kuni - ish joyida halok bo‘lgan yoki jarohat olgan xodimlarni xalqaro xotirlash kuni hisoblanadi. Ushbu sana XMT tashabbusi bilan* ***har yili 28 -aprel kuni*** *nishonlanadi.*

 *Ma’lumot uchun****: 2024-yilda*** *respublikamizda ishlab chiqarishda* ***868 ta baxtsiz hodisa*** *sodir bo‘lib, buning oqibatida jami* ***976 nafar kishi jarohatlangan.*** *Ulardan* ***30 nafari yengil, 685 nafari og‘ir tan jarohati*** *olgan,* ***261 nafar kishi halok*** *bo‘lgan.* Konferensiya yakunida ular xotirasiga bag‘ishlangan daraxt ekish marosimi ham bo‘lib o‘tdi.

****

**QISQA SATRLARDA…**

* O‘zbekiston **1992-yilda** Xalqaro mehnat tashkilotiga a’zo bo‘lgan, 2024-yil 7-iyunda Jenevadagi XMTning 112-sessiyasida tashkilotning **Boshqaruv kengashiga birinchi marta o‘rinbosar** a’zo sifatida saylandi. O‘zbekiston XMTning **25 ta konvensiyasini** ratifikatsiya qilgan bo‘lib ularning **9 tasi oxirgi 8 yilga to’g’ri keladi.**
* Mehnatni muhofaza qilish bo‘yicha Mehnat kodeksi va Mehnatni muhofaza qilish to‘g‘risidagi qonun, shuningdek, **109 ta** mehnatni muhofaza qilish qoidalari, **38 ta** shaxsiy himoya vositalarini bepul berishning me’yorlari hamda **300 dan ziyod texnik jihatdan tartibga solish** sohasidagi hujjatlar ishlab chiqilib, ijroga qaratilgan.
* **2024-yilda** respublikamizda ishlab chiqarishda **868 ta baxtsiz hodisa** sodir bo‘lib, buning oqibatida jami **976 nafar kishi jarohatlangan.** Ulardan **30 nafari yengil, 685 nafari og‘ir tan jarohati** olgan, **261 nafar kishi halok** bo‘lgan.
* *O‘zbekiston Respublikasi Prezidentining 2024 yil 4-oktyabrdagi* ***“Kambag‘allikni qisqartirish va bandlik sohasida davlat siyosatini takomillashtirish va samaradorlikni oshirish chora-tadbirlari to‘g‘risida”*** *gi qarori bilan:*
* **Davlat mehnat inspeksiyasi** tomonidan o‘tkaziladigan tekshiruvlar Tadbirkorlik sub’ektlarining huquqlari va qonuniy manfaatlarini himoya qilish bo‘yicha vakilni xabardor qilgan holda o‘tkaziladigan bo‘ldi.
* Davlat mehnat inspeksiyasi mansabdor shaxslariga mehnat huquqlari va mehnatni muhofaza qilish, ish beruvchining fuqarolik javobgarligini majburiy sug‘urta qilish, aholi bandligi to‘g‘risidagi qonunchilik talablarini bajarmaganligi uchun **kameral nazorat** o‘tkazish vakolati berildi.
* Davlat mehnat inspeksiyasi mansabdor shaxslarining qonuniy faoliyatiga aralashgan shaxslarga nisbatan **jarima qo‘llash** tartibi joriy etilmoqda.

* Huquqni muhofaza qiluvchi va nazorat organlariga Davlat mehnat inspeksiyasi xodimlarini **bir oyda jami 10 ish kunidan ortiq** muddatga tekshiruvlar o‘tkazishga jalb qilish taqiqlandi.
* Barcha tashkilotlarda mehnat huquqlari va mehnat muhofazasi ta’minlanganlik holati **onlayn reyting asosida baholash tizimi** joriy etilmoqda.
* **2026 yil 1 yanvarga qadar** ish joylaridagi baxtsiz hodisalar va kasb kasalliklarining oldini olish hamda xavfsiz mehnat sharoitlarini ta’minlash **maqsadida mehnat xavfsizligi va gigienasi standartlari** ishlab chiqiladi.

**МЕҲНАТ МУҲОФАЗАСИНИНГ ЯНГИ БОСҚИЧИ:**

**ИШ ЖОЙИДА СУНЪИЙ ИНТЕЛЛЕКТ ВА РАҚАМЛАШТИРИШНИНГ РОЛИ МАВЗУСИДАГИ ХАЛҚАРО КОНФЕРЕНЦИЯ
ДАСТУРИ**

**Сана ва вақт: 2025 йил 28 апрель, 09:30-18:00**

**Ўтказилиш жойи:** "Hyatt Regency Tashkent Hotel" (Ballroom Conference Hall)

|  |  |
| --- | --- |
| **09:00 - 09:30** | **Қатнашувчиларни рўйхатдан ўтказиш** |
| **09:30 - 10:25** | **Очилиш маросими** |
| - | **Жилбер Унгбо**, ХМТ Бош директори (видеомурожаат) |
| **Р.Турдибоева*,*** Камбағалликни қисқартириш ва бандлик вазири ўринбосари |
| **A. Ишанходжаев**, Ахборот технологиялари ва оммавий коммуникация ходимлари касаба уюшмаси республика кенгаши раиси |
| **О.Ашуров*,*** Ўзбекистон Иш берувчилар Конфедерaцияси раиси |
| **Др. Майкл Виммер,** Германиянинг Ўзбекистондаги элчисининг ўринбосари |
| **Жоаким Нунес,** ХМТнинг Меҳнат муҳофазаси бўлими бошлиғи (видеомурожаат) |
| **10:25 – 10:35** | **Фотосессия**  |
| **10:30 – 10:45** | **Кофе-брейк** |
| **10:45 – 10:55** | “Меҳнатни муҳофаза қилишни рақамлаштириш”, **Шукурулло Мавлонов**, Камбағалликни қисқартириш ва бандлик вазирлиги Давлат меҳнат инспекцияси бошлиғи ўринбосари |
| **10:55 - 11:05** | “Ўзбекистон касаба уюшмалари Федерaцияси томонидан ўтказиладиган меҳнатни муҳофаза қилишни таъминлаш соҳасидаги тадбирлар”, **Фарҳоджон Ханапияев**, Ўзбекистон соғлиқни сақлаш ходимлари касаба уюшмалари раҳбари |
| **11:05 – 11:15** | “Иш жойида хавфсизликни таъминлаш”, **Эка Маргишвили**, Ўзбекистон иш берувчилар Конфедерацияси ижрочи директори |
| **11:15 – 11:30** | “Меҳнатни муҳофаза қилиш статистикаси”, **Паскаль Аник**, ХМТ вакили |
| **11:30 – 11:45** | “Ўзбекистон миллий қонунчилигининг меҳнатни муҳофаза қилиш соҳасида ХМТнинг конвенцияларига мувофиқлигини таҳлили”, **Милан Петковски**, ХМТ вакили |
| **11:45-12:30** | **Савол-жавоблар сессияси**  |
| **12:30-13:00** | **“Меҳнатни муҳофаза қилишни таъминлашда энг яхши иш берувчи” ва “Меҳнат муҳофазасининг энг яхши ходими” танлови натижаларини эълон қилиш ва тақдирлаш маросими** |
| **13:00 - 14:00** | **Тушлик** *(Hyatt Regency, Ballroom)* |
| **14:00**  | *Бўстонлиқ туманига* ***дарахт экиш маросимига*** *жўнаб кетиш (алоҳида рўйхат ва дастур бўйича)* |
| **КОНФЕРЕНЦИЯНИНГ ИЛМИЙ МАЪРУЗАЛАР СЕССИЯСИ** |
| **14:00 - 14:50** | ***А.Рахмонов****, Камбағалликни қисқартириш ва бандлик вазирлиги ходимларининг малакасини ошириш маркази директори;****С.Ермек****, Barclay Safety Solutions Шарқий Европа ва Марказий Осиё амалиёт директори;****E.Gökçearslan,*** *Туркия Республикаси Меҳнат ва ижтимоий ҳимоя вазирлиги ходимларининг таълим маркази директори;* |
| **14:50 - 15:20** | ***Александровский Артем****, Қозоғистон Республикаси Меҳнатни муҳофаза қилиш ва хавфсизлик қоидалари бўйича катта маслаҳатчи;****Мавзу:*** *Бахтсиз ҳодисалардан ҳоли келажак;* ***Асадов Фуад****, Қозоғистон Республикаси OPEREX компанияси бош директори* ***Мавзу:*** *Тоғ-кон техникаси операторларини тренажёр-симуляторларда интенсив тайёрлашнинг илғор технологиялари.* |
| **15:20 - 15:30** | ***Техника фанлари доктори, профессор Лавареннов Александр Михайлович****, Белоруссия Республикаси, Белорус Миллий техника университети “Меҳнатни муҳофаза қилиш” кафедраси;****Мавзу:*** *Литий ишлаб чиқаришда меҳнат шароитларини баҳолаш тажрибалари ва уларни такомиллаштириш йўллари.* |
| **15:30 - 15:40** | ***PhD,*** ***professor Bhup Singx Panvar****, Ccs Haryana қишлоқ хўжалиги университети, Ҳисор, Ҳиндистон;* ***Мавзу:*** *Марказий Осиё қишлоқ хўжалиги ишчилари меҳнат шароитлари.*  |
| **15:40 - 15:50** | ***Джураев Лазизбек Муроталиевич****, "UzAuto Motors" АЖ "Меҳнат муҳофазаси, саноат хавфсизлиги ва экология" хизмати бошлиғи;****Мавзу:*** *Меҳнатни муҳофаза қилиш бўйича ишлаб чиқариш назоратини ташкил қилишда рақамли технологиялардан фойдаланиш.* |
| **15:50 - 16:00** | ***Prof. Dr. Nigar Merdan****, Истанбул Савдо университети Меъморчилик ва дизайн факультети Тўқимачилик ва мода дизайни бўлими профессори;****Мавзу:*** *Меҳнат муҳофазасини шакллантиришда иқтисодиётнинг ўрни.* |
| **16:00 - 16:10** | ***Биология фанлари номзоди, доцент Тешабаева Зулумкан Абдыманаповна****, М. М. Адышев номидаги Ўш табиатдан фойдаланиш ва технологиялар институти директори;****Мавзу:*** *Қирғизистон Республикасида ёшлар ва хотин-қизлар меҳнатини муҳофаза қилиш.* |
| **16:10 - 16:20** | ***Техника фанлари доктори, профессор******Нурмаматова Раҳима Раҳмановна****, Камбағалликни қисқартириш ва бандлик вазирлиги ходимларининг малакасини ошириш маркази Меҳнатни муҳофаза қилиш кафедраси мудири;****Мавзу:*** *Иқтисодиёт тармоқларида портлаш хавфини камайтириш.* |
| **16:20 - 17:00** | **Муҳокамалар** |
|  |  |